Iceland

Ang Iceland o Islandiya, opisyal na tinatawag na Republika ng Iceland, (Islandes: Lýðveldið Ísland) ay isang pulong bansa sa kanlurang Karagatang Atlantiko sa pagitan ng Greenland, Norway, at ng Kapuluang Britaniko.  Isa itong bansa sa Europa, na nasa hilaga ng Karagatang Atlantiko.  Nasa silangan ito ng Greenland na 300 kilometro ang layo at 1000 kilometro pakanluran mula sa Noruwega.  Mayroong itong 39,769 milya kuwadradong lawak na sakop.  Nasa pagitan ang Europeong bansang ito ng Hilagang Amerika at ng kontinente ng Europa.  Bilang paghahambing, magkapareho ang distansiya ng paglalakbay mula New York, Estados Unidos hanggang Iceland at ang layo ng pagbibiyahe mula New York patungong Los Angeles, Estados Unidos.  Kasinglaki ang Lupangyelo ng Kentucky ng Estados Unidos, at pinaninirahan ng may halos 300,000 kataong naninirahan ang karamihan sa mga dalampasigan.

Nananatili ang mga bahagyang temperatura buong taon sa Iceland.  Bihirang umabot ang temperatura sa 75 gradong Fahrenheit (24 degring sentigrado) tuwing tag-init.  Sa tag-lamig, hindi umaabot sa mga mabababang temperatura sa kabisera nitong Reykjavík, hindi tulad na nararanasan sa New York, Estados Unidos o kaya sa Ottawa, Canada.

Bagaman may sariling wika, nagsasalita rin ng Ingles ang mga Icelander, ang mga mamamayan ng Iceland.

Karaniwang pagkain sa Iceland ang mga lamang-dagat at mga lutuing may tupa.

Tinatawag na krona (isahan) o kronur (maramihan), may sagisag na ISK, ang salaping ginagamit sa Iceland.  Katumbas ng isang dolyar ng Estados Unidos ang 70 ISK.

Mga sanggunian 

Mga bansa sa Europa
Mga bansang Nordik
Iceland